2.1.ปัจจัยความเสี่ยง

  2.1.1 ด้านการตลาด

เรื่องการจัดจำหน่าย บริษัท ไม่มีลูกค้ารายใหญ่ ที่รับชื้อสินค้าไปจำหน่ายที่มีเกินร้อยละ 30
ของยอดขายรวม แม้แต่รายเดียว แต่มีลูกค้ากระจายกันไปทั้งในเขตกรุงเทพมหานคร
และในจังหวัดต่าง ๆ
นับเป็นปรากฏการณ์ปกติของลูกค้าที่ประกอบธุรกิจจำหน่ายเครื่องเขียนทุกรายและแต่ละรายจะสั่งซื้อสินค้าเครื่องเขียนจากผู้ผลิตทุกรายไปวางเสนอจำหน่ายให้ผู้บริโภคเลือกตัดสินใจซื้อหาไปทั้งหมด
แม้ลูกค้าบางราย บางฤดูกาล อาจสั่งซื้อสินค้าเครื่องเขียนของบริษัท
มีจำนวนมากกว่าการสั่งซื้อสินค้าของผู้ผลิตรายอื่นบ้าง แต่ไม่ได้สั่งซื้อจำนวนมากถึงระดับดังกล่าว

ตลาด ปากกาลูกลื่นทั้งภายในประเทศและในต่างประเทศ มีสภาพการแข่งขันสูงขึ้นมาก
ปัจจัยที่มีผลกระทบต่อส่วนแบ่งตลาด ให้มีผลเพิ่มขึ้นหรือลดลง คือ รูปแบบ คุณภาพ และราคาสินค้า
รูปแบบสีสันมีการเปลี่ยนแปลงอย่างรวดเร็ว
ประกอบกับนโยบายของรัฐบาลเรื่องการการลดอัตราภาษีนำเข้าสินค้าสำเร็จรูปให้เหลือเพียง 5%
และ 0 % จึงเป็นช่องทางให้คู่แข่งมีการนำเข้าปากกาจากประเทศจีน ซึ่งมีรูปแบบปากกาหลากหลาย
สีสันสวยงามมาจำหน่ายในประเทศไทยเป็นจำนวนมาก
ราคาถูกกว่าเนื่องจากค่าแรงงานในประเทศจีนต่ำ และวัตถุดิบที่ใช้ก็มาจากภายในประเทศจีนนั่นเอง
แต่คุณภาพสินค้ายังไม่ได้มาตรฐาน

บริษัท ตระหนักในจุดนี้ดี จึงต้องพยายามลดต้นทุน และรักษาระดับคุณภาพ
เพิ่มรูปแบบปากกาแฟชั่นใหม่ๆ
โดยได้ปรับเปลี่ยนรูปแบบผลิตภัณฑ์ให้ทันสมัยตรงกับความต้องการของตลาด
พร้อมกับมีการเพิ่มผลิตภัณฑ์ในกลุ่มเครื่องเขียนให้ครบวงจร เช่น ลวดเย็บกระดาษ แท่นประทับตรา
ดินสอสีไม้ ยางลบ สีเทียน ไม้บรรทัด เป็นต้น
เพื่อขยายส่วนแบ่งการตลาดในประเภทเครื่องเขียนให้มากขึ้น
บริษัทยังได้นำเข้าปากกาลูกลื่นบางผลิตภัณฑ์ซึ่งมีคุณภาพและราคาเหมาะสม
และยังไม่มีผู้ใดนำเข้ามาจำหน่ายโดยคาดว่าการนำเข้ามาสามารถสนองตอบความต้องการความแปลกใหม่ของตลาดได้

2.1.2 ด้านการผลิต

ปัจจัยที่มีผลกระทบต่อการผลิตสินค้า คือ
เครื่องจักรและเทคโนโลยีที่ใช้ในการผลิตสินค้าของบริษัทเดิม ยังล้าสมัย
ขาดบุคลากรที่สามารถในการติดตามความก้าวหน้าของเทคโนโลยีที่ทันสมัย
วิธีการผลิตยังเป็นแบบเดิม เมื่อตลาดมีความต้องการสินค้ามากขึ้น รวดเร็วขึ้น
การผลิตที่ไม่สามารถที่จะตอบสนองความต้องการได้ บริษัท
จึงได้มีการนำเข้าเครื่องจักรและเทคโนโลยีที่ทันสมัยเข้ามาช่วยในการผลิต
เพื่อให้สามารถผลิตสินค้าปากกาที่มีคุณภาพตรงตามมาตรฐานที่กำหนดไว้
โดยเครื่องจักรที่นำเข้ามานั้นมีกำลังการผลิตสูงสามารถที่จะตอบสนองความต้องการของผู้บริโภคได้
นอกจากนี้บริษัทยังได้ส่งบุคลากรของบริษัทเข้ารับการอบรมในเทคโนโลยีต่าง ๆ ที่ทันสมัย
เพื่อที่จะสามารถนำมาพัฒนาเทคโนโลยีที่ใช้อยู่ให้เกิดประสิทธิภาพมากยิ่งขึ้น
ซึ่งเป็นการช่วยลดต้นทุนการผลิตอีกทางหนึ่ง ด้วย

2.1.3. ด้านวัตถุดิบ

วัตถุดิบ ที่ใช้ในการผลิตสินค้าปากกา ส่วนใหญ่จะเป็นการนำเข้ามาจากต่างประเทศ
ซึ่งเป็นวัตถุดิบที่มีคุณภาพสูง เหมาะที่จะใช้ในการผลิตสินค้าปากกาให้ได้คุณภาพดี
จากการที่ทางบริษัทต้องนำเข้าวัตถุดิบนี่เองทำให้ต้นทุนในการผลิตปากกาของบริษัทมีต้นทุนที่ค่อนข้างสูง
ประกอบกับสภาวการณ์ในปัจจุบัน ทั้งทางด้านการเมือง ด้านภาษี ค่าเงินสกุลต่างประเทศ
ราคาน้ำมันในตลาดโลกมีราคาสูงขึ้น ปัจจัยเหล่านี้ล้วนแล้ว มีผลกระทบต่อการนำเข้าวัตถุดิบ
โดยทำให้ต้นทุนในการผลิตก็สูงขึ้นด้วย
ผู้บริหารของบริษัทได้ใช้ความพยายามในการที่แก้ไขปัจจัยที่มีผลกระทบต่อต้นทุนในการผลิต
โดยทำการหาแหล่งวัตถุดิบภายในประเทศที่มีคุณภาพระดับเดียวกันกับการนำเข้ามาจากต่างประเทศมาใช้ทดแทนบางส่วน
เพื่อเป็นการลดต้นทุนในการผลิตลง ทำให้สามารถที่จะลดความเสี่ยงในเรื่องการนำเข้าวัตถุดิบลงได้
และทำให้บริษัทสามารถที่จะสู้กับคู่แข่งขันในประเทศและต่างประเทศได้

เรื่องการขนส่งสินค้า ในส่วนที่บริษัทได้จัดขนส่งด้วยยานพาหนะของบริษัทเอง
บริษัทได้จัดการแก้ไขปัญหาความเสี่ยง ที่เกิดจากราคาน้ำมันเชื้อเพลิงที่ผันผวน
และมีแนวโน้มที่จะมีราคาคาสูงขึ้น ด้วยการลดต้นทุนการขนส่ง โดยได้จัดการวางแผน
จัดเส้นทางการเดินทางขนส่ง พร้อทมีมาตรการ การควมคุม ตรวจสอบ การใช้ยานพาหนะ
และใช้รถยนต์ขนาดใหญ่เท่าที่จำเป็น ด้วยการใช้รถยนต์ขนส่งขนาดเล็ก เป็นรถยนต์ปิคอัพ
รวมทั้งได้เปลี่ยนระบบให้ใช้แก๊สได้ทุกคัน และ ไม่ต้องใช้พนักงานขับรถ
แต่มอบให้พนักงานขายขับยานพาหนะนั้นขนสินค้าไปเอง
หากถึงฤดูกาลที่มีคำสั่งซื้อจำนวนมากขึ้นจากลูกค้าหลายราย บริษัทก็ได้จัดส่งสินค้าไปให้ลูกค้าโดยตรง
โดยเลือกใช้บริษัทขนส่งที่เหมาะสม และคิดค่าขนส่งต่ำสุด
เพราะบริษัทรับขนส่งสินค้าของเอกชนมีหลายรายด้วยกัน

  2.1.4.ด้านการเงิน

  เรื่องการเงินของบริษัท โดยเฉพาะเรื่องการใช้วงเงินสินเชื่อจากสถาบันการเงิน จำนวน
  เป็นไปตามที่ได้

แจกแจง ไว้ในรายงานนี้ข้อ 2.5 บริษัท ได้บริหารจัดการความเสี่ยงในด้านการเงินมาโดยตลอด
บริษัทเป็นลูกค้าดีของสถานบันการเงิน เพราะมีศักยภาพการผลิตและการจำหน่าย อยู่ในระดับดี มี
สินทรัพย์ค้ำประกันมูลค่าสูงและเป็นการกู้เงินเพื่อใช้เป็นทุนหมุนเวียน เมื่อจำเป็น
มีการชำระดอกเบี้ย ตรง ตามกำหนด รายการใด ต้องส่งคืนเงินต้น
บริษัทได้จัดส่งได้ครบตรงตามงวดตลอดมา

  2.1.5.ด้านกฏหมาย

  ความเสี่ยงด้านกฏหมาย ที่เกี่ยวข้องกับ บมจ.ดี.ที.ซี.อินดัสตรี่ส์ โดยตรงไม่มี
  ตามแต่นโยบายของรัฐบาล

ที่ทำข้อตกลงกับต่างประเทศ ประเทศหนึ่งประเทศใด เรื่อง FTA ผลิตภัณฑ์สินค้าของบริษัท
น่าจะไม่เกี่ยวข้อง แต่เรื่องการลดภาษีนำเข้าผลิตภัณฑ์สินค้าที่เป็นสินค้าประเภทเดียวกัน
เหมือนกันกับผลิตภัณฑ์สินค้าที่บริษัทผลิตออกจำหน่ายในประเทศ มีผลทำให้ส่วนแบ่งของตลาดลดลง
ดังที่ได้กล่าวมาแล้วว่าบริษัทได้แก้ไขความเสี่ยงในด้านนี้ ด้วยการผลิตสินค้าให้มีแบบ มีคุณภาพที่ดี
มีมาตรฐานดี และรักษาข้อดีดังกล่าวนี้ไว้ให้ได้ จึงทำให้สามารถบรรเทาผลกระทบไปได้มาก
ซึ่งจะได้กล่าวในรายละเอียดของการตลาด และภาวะการแข่งขันไว้ในข้อ 2.3.2 ต่อไป